Vyhodnotenie pripomienkového konania
Návrh nariadenia vlády Slovenskej republiky o opatreniach na zníženie emisií zo spaľovacích motorov inštalovaných v necestných strojoch

Spôsob pripomienkového konania: skrátený postup (10. 03. 2006 do 21. 03. 2006)
Zoznam oslovených subjektov: Úrad vlády SR, Podpredseda vlády SR pre ekonomiku, Predsedníčka Legislatívnej rady vlády SR, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR, Banskobystrický samosprávny kraj, Bratislavský samosprávny kraj, Trnavský samosprávny kraj, Prešovský samosprávny kraj, Trenčiansky samosprávny kraj, Nitriansky samosprávny kraj, Žilinský samosprávny kraj, Košický samosprávny kraj, Združenie miest a obcí Slovenska, Únia miest Slovenska.

Počet oslovených subjektov:	41	

Subjekty, ktoré nemali pripomienky: Úrad vlády SR, Podpredseda vlády SR pre európsku integráciu, Ministerstvo zahraničných vecí SR, Ministerstvo hospodárstva SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo kultúry SR, Ministerstvo školstva SR, Protimonopolný úrad SR, Najvyšší kontrolný úrad, Úrad geodézie, kartografie a katastra SR, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Nitriansky samosprávny kraj.

Subjekty, ktoré vôbec nezaslali pripomienky: Predsedníčka Legislatívnej rady vlády SR, Podpredseda vlády SR pre hospodárstvo, Banskobystrický samosprávny kraj, Trnavský samosprávny kraj, Prešovský samosprávny kraj, Trenčiansky samosprávny kraj, Žilinský samosprávny kraj, Košický samosprávny kraj, Združenie miest a obcí Slovenska, Únia miest Slovenska.

Počet vznesených zásadných pripomienok:	1	
počet akceptovaných pripomienok		
počet čiastočne akceptovaných pripomienok		
počet neakceptovaných pripomienok		
počet neaktuálnych pripomienok		

Vysvetlivky k skratkám v tabuľke:
Z - zásadná
O - obyčajná
A - akceptovaná
ČA - čiastočne akceptovaná 
N - neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
2523-2/2006/SIAP	K návrhu nariadenia vlády:
1. Podľa dôvodovej správy k návrhu nariadenia vlády sa týmto právnym predpisom stanovujú požiadavky na účely ES typového schvaľovania. V samotnom návrhu nariadenia vlády sa však ani raz nevyskytuje slovné spojenie „ES typové schvaľovanie“, ale iba „typové schvaľovanie“, čo navodzuje domnienku, že ide o národné typové schvaľovanie. Žiadame predkladateľa, aby upresnil pojmy v návrhu nariadenia vlády. 	O
	A
	
Tak ako je uvedené v celom návrhu nariadenia vlády ide o typové schvaľovanie ES.	
	2. Celý text návrhu nariadenia vlády je potrebné opraviť po gramatickej a legislatívno-technickej stránke.	O
	A
	Text upravený.	
	3. Do návrhu nariadenia vlády neboli vôbec prebraté nasledovné ustanovenia smernice 97/68/ES: bod 2 prílohy I okrem bodov 2.4 a 2.8a, bod 4 prílohy I okrem bodov 4.1.2.4, 4.1.2.5, 4.1.2.6, 4.2.2.1 a 4.2.2.2, body 2 a 3 doplnku 5 prílohy III, 2. veta bodu 2.1 doplnku 4 prílohy IV, doplnky 1a 2 prílohy VII (formuláre na výsledky skúšok) a doplnok 3 prílohy VII. Pritom bod 2.4 bodu 2 prílohy I  smernice 97/68/ES je potrebné taktiež prebrať do návrhu nariadenia vlády, pretože toto ustanovenie obsahuje spätný odkaz na inú smernicu. Tieto ustanovenia žiadame prebrať do návrhu nariadenia vlády, inak nebude možné konštatovať náležitú transpozíciu smernice 97/68/ES do právneho poriadku Slovenskej republiky. 	O
	A
	Text upravený v súlade so závermi legislatívnej rady vlády a s už zaužívaným postupom v podobných aproximačných nariadeniach vlády.
	
	4. V texte návrhu nariadenia vlády odporúčame nepoužívať súčasne pojmy doplnok a dodatok v súvislosti so smernicou 97/68/ES. Odporúčame používať iba jeden z týchto pojmov. 	O
	A
	Text upravený, v celom návrhu je používaný pojem doplnok..
	
	5. Pri označovaní príloh smernice 97/68/ES odporúčame v súlade so zaužívanou legislatívnou praxou používať rímske číslice. 	O
	A
	Text upravený.	
	6. V celom texte návrhu nariadenia vlády navrhujeme v súlade so zaužívanou legislatívnou praxou a Legislatívnymi pravidlami vlády Slovenskej republiky používať namiesto slova „nariadenie“ slová „nariadenie vlády“. 	O
	A	Text upravený.	
	7. V celom texte návrhu nariadenia vlády navrhujeme v súlade so zaužívanou legislatívnou praxou nahradiť slová „typovo schváli typ alebo rad motorov“ slovami „udelí typové schválenie pre typ motora alebo pre rad motorov“. 	O
	A	Text upravený.	
	8. V nariadení vlády sa používa pojem „tretie krajiny“, ktorý v ňom ale nie je definovaný. Žiadame doplniť túto definíciu do § 2 návrhu nariadenia vlády. 	O
	N	Návrh je v súlade s podobnými už publikovanými aproximačnými nariadeniami vlády v Zbierke zákonov.	
	9. K § 1 ods. 2 písm. c): Za slová „mohlo byť pohybované“ žiadame doplniť slová „po ceste alebo mimo cesty“ v súlade s bodom 1 oddiel A prílohy I smernice 97/68/ES.	O
	A	Text upravený.	
	10. V § 1 ods. 2 návrhu nariadenia vlády chýba písmeno d).	O
	N	Odsek je uvedený na str.1, v predposlednej vete. 	
	11. K § 1 ods. 2 písm. c) bod 2: Na konci navrhujeme v súlade s bodom 1 oddiel A prílohy I smernice 97/68/ES doplniť vetu: „Hraničné hodnoty platia až od 31.12.2006.“	O
	A	Text doplnený.	
	12. K § 1 ods. 2 písm. c) bod 5: Na konci navrhujeme v súlade s bodom 1 oddiel A prílohy I smernice 97/68/ES doplniť slová „alebo tovaru alebo iného nákladu okrem osôb, ktoré obsluhujú rušeň“. 	O

	A	Text upravený.	
	13. K § 1 ods. 2 písm. c) bod 6: Na konci navrhujeme ustanovenie v súlade s bodom 1 oddiel A prílohy I smernice 97/68/ES preformulovať nasledovne: „a ktoré pracujú pri iných ako konštantných otáčkach“. 	O
	A	Text upravený. 	
	14. K § 1 ods. 3 písm. b): Na konci navrhujeme v súlade s bodom 1 oddiel B prílohy I smernice 97/68/ES doplniť slová „okrem plavidiel vnútrozemskej vodnej plavby“. 	O
	A	Text upravený.	
	15. K § 1 ods. 4 písm. b): Za slová „rekreačné plavidlá“ navrhujeme v súlade s článkom 2 smernice 97/68/ES doplniť slová „ kratšie ako 24 metrov“. 	O	A	Text upravený.	
	16. K § 1 ods. 4 písm. g): Na začiatku navrhujeme v súlade s článkom 2 smernice 97/68/ES vložiť slovo „námorné“. 	O	A	Text upravený.	
	17. K § 2 písm. a): Príslušná časť bodu 1 prílohy I smernice 97/68/ES je prebratá v § 1 ods. 2 návrhu nariadenia vlády. Preto je potrebné odkázať na toto ustanovenie, a nie na prílohu smernice. 	O	A	Text upravený.	
	18. K  § 2 písm. e): V ustanovení navrhujeme vypustiť slovo „technické“, pretože v preberanom ustanovení smernice 97/68/ES nie sú upravené technické požiadavky. 	O	A	Text upravený.	
	19. K § 2 písm. f): Nie je možné odkázať na bod 2.4 prílohy I smernice, pretože toto ustanovenie obsahuje spätný odkaz na inú smernicu. Preto je ho potrebné prebrať do návrhu nariadenia vlády. 	O	A	Text upravený, smernica 80/1269/EHS bola prebratá aproximačným nariadením vlády o tech. požiadavkách na výkon motor motorových vozidiel.	
	20. K § 2 písm. g): Pri tejto definícii žiadame prebrať druhú vetu definície uvedenú v článku 2 smernice 97/68/ES. 	O	A	Text upravený.	
	21. K § 2 písm. h): Za slovami „s cieľom distribúcie“ navrhujeme vypustiť čiarku a vložiť slovo „alebo“. Zároveň z dôvodu duplicity navrhujeme vypustiť koniec vety „alebo s cieľom distribúcie a použitia v členských štátov Európskej únie“. Preformulované ustanovenie bude zahŕňať obe zamýšľané možnosti. 	O	A	Text upravený.	
	22. K § 2 písm. l): V súlade s článkom 2 smernice 97/68/ES navrhujeme na konci doplniť slová „ktorý obsahuje informácie dodané žiadateľom“. 	O	A	Text upravený.	
	23. K § 2 písm. m) a n): Pojmy definované v týchto ustanoveniach navrhujeme zosúladiť s pojmami už zavedenými v slovenskom právnom poriadku. Namiesto pojmu „informačný spis“ navrhujeme používať pojem „informačná zložka“ a namiesto pojmu „informačný balík“ pojem „informačný zväzok“. V súlade s touto zmenou navrhujeme upraviť aj ďalší text návrhu nariadenia vlády. Upozorňujeme pritom na skutočnosť, že v texte návrhu nariadenia vlády sa na niektorých miestach používa aj správny pojem „informačný zväzok“.	O	A	Text upravený.	
	24. K § 2 písm. p): V súlade s článkom 2 smernice 97/68/ES navrhujeme na konci doplniť slová „ktorý bol dodaný len na tento účel“. 	O	A	Text upravený.	
	25. K § 2 písm. q) bod 3.2: Na začiatku navrhujeme vložiť slovo „motor“, inak by išlo o celé zariadenie. 	O	A	Text upravený.	
	26. K § 2 písm. s): Slová „podľa prílohy č. 4 časti 4“ navrhujeme nahradiť slovami „podľa prílohy IV doplnku IV“. 	O	A	Text upravený.	
	27. K § 3 ods. 1: Slová „v prílohe č. 2 dodatok 2“ navrhujeme v súlade s článkom 3 ods. 1 smernice 97/68/ES nahradiť slovami „v dodatku 1 prílohy II“.  	O	A	Text upravený.	
	28. K § 4 ods. 2: V ustanovení navrhujeme vypustiť slovo „technických“, pretože v preberanom ustanovení smernice 97/68/ES nie sú upravené technické požiadavky. 	O	A	Text upravený.	
	29. K § 4 ods. 3: Na konci prvej vety navrhujeme v súlade s článkom 4 ods. 3 smernice 97/68/ES doplniť slová „či už skutočnými alebo simulovanými“. 	O	A	Text upravený.	
	30. K § 4 ods. 4 písm. b) bod 1: Do ustanovenia žiadame prebrať koniec vety prvej odrážky článku 4 ods. 4 písm. b) smernice 97/68/ES, ktorá znie: „s/bez informačného zväzku pre každý typ motora alebo rad motorov, ktorý schválil alebo odmietol schváliť alebo odňal“. 	O	A	Text doplnený.	
	31. K  § 4 ods. 4 písm. b) bod 2: Za slová „zoznam vyrobených motorov“ navrhujeme vložiť slová „podľa udelených typových schválení“ a do ustanovenia doplniť odkaz na ustanovenie, ktorým sa preberá článok 6 ods. 3 smernice 97/68/ES. 	O	A	Text upravený.	
	32. K § 4 ods. 5: Na konci ustanovenia  navrhujeme v súlade s článkom 4 ods. 5 smernice 97/68/ES doplniť slová „týkajúceho sa motorov schválených od posledného oznámenia“.	O	A	Text upravený.	
	33. K § 5 ods. 1: Slová „informačného balíku“ navrhujeme v súlade so smernicou 97/68/ES nahradiť slovami „údajov uvedených v informačnom zväzku“. 	O	A	Text upravený.	
	34. K § 5 ods. 2: Keďže nariadenie vlády Slovenskej republiky sa vydáva iba s pôsobnosťou pre Slovenskú republiku, navrhujeme ustanovenie preformulovať nasledovne: „Ak bolo pôvodné typové schválenie ES udelené v Slovenskej republike, žiadosť o zmenu alebo rozšírenie typového schválenia sa predkladá schvaľovaciemu orgánu v Slovenskej republike“. 	O	A	Text upravený.	
	35. K § 6 ods. 1: Do ustanovenia je potrebné v súlade s prílohou XIII smernice 97/68/ES doplniť, že výrobca nemôže konať stanoveným spôsobom iba na základe podanej žiadosti, ale až po schválení žiadosti príslušným orgánom. Ďalej je potrebné v súlade s  prílohou XIII smernice 97/68/ES do tohto ustanovenia doplniť, že výrobca môže inštalovať do strojov iba obmedzené množstvo takýchto motorov. 	O	A	Text doplnený.	
	36. K § 6 ods. 2 písm. a) a b): V ustanoveniach navrhujeme vypustiť slová „technických“, pretože v preberaných ustanoveniach smernice 97/68/ES nie sú upravené technické požiadavky. 	O	A	Text upravený.	
	37. K § 6 ods. 3: Na konci ustanovenia navrhujeme v súlade s bodom 1.6 prílohy XIII doplniť slová „ktorú schvaľovací orgán považuje za potrebnú pre rozhodnutie“. 	O	A	Text upravený.	
	38. K  § 6 ods. 4 písm. b): Za slová „schvaľovacie orgány“ navrhujeme vložiť slová „členských štátov“. Koniec vety „v ktorých členských štátoch boli necestné stroje uvedené na trh“ navrhujeme z dôvodu zrozumiteľnosti preformulovať nasledovne: „a o členských štátoch, v ktorých boli necestné stroje uvedené na trh“. 	O	A	Text upravený.	
	39. K § 6 ods. 6: V súlade s prílohou XIII navrhujeme na konci ustanovenia doplniť vetu: „O svojom rozhodnutí informuje pôvodného výrobcu.“	O	A	Text upravený.	
	40. Do § 6 návrhu nariadenia vlády navrhujeme z dôvodu prehľadnosti a jednoznačnosti právnej úpravy prebrať aj článok 6 ods. 5 smernice 97/68/ES, ktorý v návrhu nie je výslovne prebratý, hoci pravidlo ustanovené v tomto článku možno nepriamo odvodiť z iných ustanovení.	O	A	Uvedený odsek smernice je prevzatý do § 6 odsek  7.	
	41. K § 7 ods. 3: Do ustanovenia treba doplniť lehoty na zaslanie zoznamu podľa článku 6 ods. 3 smernice 97/68/ES, a to: 45 dní po skončení kalendárneho roka, okamžite po nadobudnutí účinnosti právneho predpisu, ktorým sa zmenia požiadavky stanovené týmto nariadením vlády a v lehote určenej schvaľovacím orgánom. Do ustanovenia je ďalej potrebné v súlade s článkom  6 ods. 3 smernice 97/68/ES doplniť, že v zozname sa uvádzajú motory vyrobené od posledného podania správy alebo od prvej aplikovateľnosti požiadaviek tohto nariadenia vlády. Okrem toho je do § 7 ods. 3 návrhu nariadenia vlády potrebné prebrať celú 3. vetu článku  6 ods. 3 smernice 97/68/ES, ktorá ostala neprebratá.	O	ČA	Text upravený. Tretia veta doplnená..	
	42. K § 8: V súlade s preberaným ustanovením smernice 97/68/ES navrhujeme slová „ak spĺňa podmienky ustanovené týmto nariadením vlády“ nahradiť slovami „ako zhodné s týmto nariadením vlády“. 	O	A	Text upravený.	
	43. K § 9 ods. 1: Na prebratie článku 8 ods. 2 a článku 9 ods. 4 smernice 97/68/ES je potrebné doplniť vetu, že uvedenie na trh iných motorov ako tých, ktoré spĺňajú požiadavky podľa tohto nariadenia vlády, sa nepovolí, okrem motorov určených na vývoz do tretích krajín.   Ďalej žiadame do ustanovenia v súlade s článkom 8 ods. 3 smernice 97/68/ES doplniť, že kontroly sa v prípade potreby vykonávajú v spolupráci so schvaľovacími orgánmi ostatných členských štátov. 	O	A	Text upravený.	
	44. K § 9 ods. 4: Slovo „požiadavky“ navrhujeme nahradiť primeranejším slovom „skutočnosti“. Slová „podľa § 16 ods. 4“ navrhujeme nahradiť slovami „podľa § 16 ods. 5“, pretože v ňom je prebratý článok 13 ods. 4 smernice 97/68/ES, na ktorý odkazuje preberaný článok 8 ods. 6 smernice 97/68/ES. 	O	A	Text upravený.	
	45. K § 10 ods. 1: Ustanovenie je naformulované tak, že má iný zmysel, než aký zamýšľala dosiahnuť smernica. Preto navrhujeme úvodnú vetu naformulovať nasledovne: „Príslušný orgán odmietne udeliť typové schválenie ES pre typ motora alebo pre rad motorov, nevydá osvedčenie o typovom schválení podľa vzoru uvedeného v prílohe VII smernice a odmietne udeliť každé iné typové schválenie u necestných strojov, v ktorých je inštalovaný motor zatiaľ neuvedený na trh, ak typ motora alebo rad motorov nespĺňa požiadavky podľa tohto nariadenia vlády a ak emisie z motora nevyhovujú hodnotám uvedeným v bode 4.1.2.4 prílohy I smernice v nasledujúcich lehotách:“. 	O	A	Text upravený.	
	46. Podľa vzoru uvedeného v predchádzajúcom bode  navrhujeme preformulovať všetky úvodné vety v § 10 ods. 2 až 9 návrhu nariadenia vlády. 	O	A	Text upravený.	
	47. V úvodných vetách  § 10 ods. 1 až 9 návrhu nariadenia vlády navrhujeme neuvádzať slová „pre motory pracujúce pri iných ako konštantných otáčkach kategórie“, pretože vo väčšine týchto úvodných viet nemajú opodstatnenie a sú v rozpore s preberanou smernicou 97/68/ES. Pri motoroch, ktorých sa to týka, navrhujeme uvádzať tieto slová priamo pri jednotlivých kategóriách. 	O	ČA	Text čiastočne upravený. 	
	48. K § 10: V prípade, že smernica stanovuje v jednotlivých ustanoveniach taký dátum, že lehota začne plynúť ešte pred nadobudnutím účinnosti nariadenia vlády, nemožno v nariadení vlády začiatok plynutia tejto lehoty automaticky posunúť na deň účinnosti nariadenia vlády. Ešte výraznejší je tento problém v prípade, ak sa na uplynutie prvej lehoty viaže plynutie ďalších lehôt. V týchto prípadoch by nariadenie vlády umožňovalo určité konanie po oveľa dlhší čas, než je dovolené v iných členských štátoch Európskej únie. Tým by sa vytvoril stav, ktorý by nebol v súlade so smernicou. Preto ustanovenia smernice týkajúce sa kategórií motorov, pri ktorých je v smernici stanovený skorší dátum ako bude dátum účinnosti tohto nariadenia vlády, budú prebraté vo všeobecnom ustanovení § 4 a tieto motory budú musieť spĺňať požiadavky tohto nariadenia vlády odo dňa jeho účinnosti. Prechodné ustanovenia je možné určiť iba pri kategóriách motorov, pri ktorých je stanovený neskorší dátum, od ktorého musia spĺňať požiadavky smernice resp. nariadenia vlády, ako je dátum účinnosti nariadenia vlády. Preto v § 10 návrhu nariadenia vlády navrhujeme vypustiť v odseku 1 ustanovenia týkajúce sa kategórie motorov H, I a K, v odseku 5 ustanovenia týkajúce sa kategórie motorov V1:1, V1:2 a V 1:3, celý odsek 6 a v odseku 8 ustanovenie týkajúce sa kategórie motorov RL A.	O	A	Text upravený.	
	49. K § 10: Smernica 97/68/ES v článku 9 stanovuje lehoty tak, že používa napr. výraz „po 31. decembri 2006“. Tomuto nezodpovedá ustanovenie v § 10 ods. 1 návrhu nariadenia vlády „od 31. decembra 2006“. Ak chce predkladateľ používať v návrhu nariadenia vlády slovo „od“ musí dátum posunúť vždy o jeden deň, teda v danom prípade „od 1. januára 2007“. Žiadame, aby boli týmto spôsobom upravené všetky ustanovenia návrhu nariadenia vlády, ktorých sa to týka. 	O	A	Text upravený.	
	50. K § 10 ods. 5: V úvodnej vete žiadame v súlade s článkom 9 ods. 3e smernice 97/68/ES doplniť, že ide o motory pre vnútrozemské plavidlá. Pri kategóriách V1:4 a V2 navrhujeme vypustiť slovo „od“, pretože nie je v súlade so smernicou. 	O	A	Text upravený.	
	51. K § 10 ods. 7: V úvodnej vete žiadame v súlade s článkom 9 ods. 3g smernice 97/68/ES doplniť, že ide o motory používané v motorových vozňoch. 	O	A	Text upravený.	
	52. K § 10 ods. 8: V úvodnej vete žiadame v súlade s článkom 9 ods. 3h smernice 97/68/ES doplniť, že ide o hnacie motory používané do lokomotív. Zároveň žiadame do tohto ustanovenia prebrať 2. vetu článku 9 ods. 3h smernice 97/68/ES. 	O	A	Pripomienka akceptovaná doplnením textu  „rad hnacích motorov používané v rušňoch“.	
	53. K § 10 ods. 9: V úvodnej vete žiadame v súlade s článkom 9 ods. 3i smernice 97/68/ES doplniť, že ide o hnacie motory používané do lokomotív. Zároveň žiadame do tohto ustanovenia prebrať 2. vetu článku 9 ods. 3i smernice 97/68/ES. 	O	A	Pripomienka akceptovaná doplnením textu  „rad hnacích motorov používané v rušňoch“.	
	54. K § 10 ods. 10:  Slová „v prílohe č. 3 v dodatku 1 až 4 smernice“ navrhujeme nahradiť slovami „v prílohe III okrem dodatku 5 smernice“, pretože týmto aproximačným odkazom je potrebné prebrať nielen dodatky prílohy III smernice 97/68/ES, ale aj zvyšný text tejto prílohy. Upozorňujeme však predkladateľa na skutočnosť, že príloha III smernice 97/68/ES obsahuje mnoho spätných odkazov, najmä na ISO normy, s ktorými je potrebné sa vysporiadať v súlade so závermi rozporového konania medzi MDPT SR a SIAP zo dňa 2.3.2006. 	O	A	Text upravený.	
	55. K § 10 ods. 10 a 11: Ustanovenia o technických požiadavkách majú iba deklaratórny charakter. Je potrebné ich preformulovať tak, aby z nich vyplývala povinnosť. 	O	A	Text upravený. Oba odseky sú preformulované.	
	56. K § 10 ods. 11: Slová „v prílohe č. 3“ navrhujeme nahradiť slovami „v dodatku 5 prílohy III“, pretože iba v tomto dodatku sú stanovené príslušné technické požiadavky. 	O	A	Text upravený.	
	57. K § 10 ods. 12: V ustanovení navrhujeme vypustiť slovo „technických“, pretože v preberanom ustanovení smernice 97/68/ES nie sú upravené technické požiadavky. 	O	A	Text upravený.	
	58. K § 10 ods. 13:  Na konci navrhujeme v súlade s bodom 1.2.3 doplnku 5 prílohy III smernice 97/68/ES doplniť slová „vykonávanie kontroly a v prípade potreby podporné údaje o technických meraniach s ohľadom na technickú ekvivalenciu“. 	O	A	Text upravený.	
	59. K § 11 ods. 1: Úvodnú vetu navrhujeme preformulovať nasledovne: „Po termínoch uvedených nižšie povolí schvaľovací orgán registráciu motorov alebo ich uvedenie na trh iba vtedy, ak spĺňajú požiadavky ustanovené týmto nariadením vlády a sú schválené podľa § 10, bez ohľadu na to, či sú montované v strojoch alebo sú samostatné.“ Za odsek 1 navrhujeme vložiť nový odsek 2 v tomto znení: „Odsek 1 sa nevzťahuje na stroje a motory určené na vývoz do tretích krajín“. 	O	A	Text upravený.	
	60. K § 11 ods. 1: Z ustanovenia navrhujeme vypustiť tie kategórie motorov, ktoré museli byť vypustené z § 10, pretože podmienkou postupu podľa tohto ustanovenia je schválenie motora podľa § 10 nariadenia vlády. Zhodnú podmienku upravuje aj článok 9 ods. 4 a 4a smernice 97/68/ES. 	O	A	Text upravený.	
	61. Do §  11 návrhu nariadenia vlády žiadame prebrať aj poslednú vetu článku 9 ods. 4a a celý čl. 9 ods. 4b smernice 97/68/ES.  	O	A	Text upravený.	
	62. K § 12 ods. 3 a 4: Slová „udeliť“ navrhujeme nahradiť „slovami „vydať“. V ustanoveniach navrhujeme vypustiť slová „iné“, pretože o žiadnych iných necestných strojoch sa v ustanoveniach nehovorí. 	O	A	Text upravený.	
	63. K § 12 ods. 4: Slová „v prílohe č. 1 v tabuľke bode 4.2.2.2“ navrhujeme nahradiť slovami „v bode 4.2.2.2 prílohy I smernice“. V ustanovení navrhujeme vypustiť písm. a), pretože v preberanom ustanovení je v smernici uvedený skorší dátum, ako je dátum účinnosti nariadenia vlády. 	O	A	Text upravený.	
	64. K § 12 ods. 5: Z dôvodu zrozumiteľnosti navrhujeme ustanovenie preformulovať nasledovne: „Po šiestich mesiacoch od uplynutia lehôt podľa odseku 4 schvaľovací orgán povolí uvedenie motorov na trh bez ohľadu na to , či sú montované v strojoch alebo sú samostatné, okrem strojov a motorov určených na vývoz do tretích krajín, iba ak spĺňajú požiadavky podľa tohto nariadenia vlády.“	O	A	Text upravený.	
	65. K § 12 ods. 6: V súlade s preberaným ustanovením smernice navrhujeme nahradiť slová „v odseku 5“ slovami „v odseku 4“, pretože článok 9a ods. 4 smernice 97/68/ES bol prebratý do § 12 ods. 4 návrhu nariadenia vlády, a slová „podľa odseku 4“ slovami „podľa odseku 3“. 	O	A	Text upravený.	
	66. K § 12 ods. 6 písm. b): Slovo „určené“ navrhujeme nahradiť jeho správnym gramatickým tvarom „určeného“ a na konci v súlade s článkom 9a ods. 7 smernice 97/68/ES doplniť slová „napríklad ručné vŕtačky a reťazové píly na odvetvovanie stromov“.	O	A	Text upravený.	
	67. K § 12 ods. 6 písm. c): Na konci navrhujeme v súlade s článkom 9a ods. 7 smernice 97/68/ES doplniť, že zariadenie môže byť používané v rôznych polohách, ako napríklad v horizontálnej polohe alebo obrátené smerom dolu. 	O	A	Text upravený.	
	68. K § 12 ods. 7: Slová „ustanovené v odsekoch 4 až 6“ navrhujeme nahradiť slovami „v odsekoch 4 a 5“ a slová „podľa odsekov 4 až 6“ slovami „podľa odsekov 4 a 5“. 	O	A	Text upravený.	
	69. K § 12 ods. 8: Upozorňujeme predkladateľa na skutočnosť, že príloha IV smernice 97/68/ES obsahuje mnoho spätných odkazov, najmä na ISO normy, s ktorými je potrebné sa vysporiadať v súlade so závermi rozporového konania medzi MDPT SR a SIAP zo dňa 2.3.2006.	O	A	Text upravený.	
	70. K § 12 ods. 9: Do ustanovenia žiadame prebrať 2. vetu bodu 2.1 dodatku 4 prílohy IV smernice 97/68/ES. 	O	A	Text upravený.	
	71. K § 13 ods. 1 písm. c): Navrhujeme nahradiť odkaz na prílohu XIII smernice 97/68/ES odkazom na § 6 návrhu nariadenia vlády, ktorým sa príloha XIII smernice 97/68/ES preberá. 	O	A	Text upravený.	
	72. K § 13 ods. 4: Za slová „aby boli“ navrhujeme v súlade s bodom 3.4.1 prílohy I smernice 97/68/ES doplniť slová „pre priemerného užívateľa“. 	O	A	Text upravený.	
	73. K § 13 ods. 5: Za slová „musí byť vybavený“ navrhujeme v súlade s bodom 3.4.2 prílohy I smernice 97/68/ES vložiť slovo „odnímateľným“ a za slová „viditeľné a ľahko dostupné“ slová  „pre priemerného užívateľa“. Slovo „pri“ navrhujeme nahradiť slovom „po“. 	O	A	Text upravený.	
	74. K § 13 ods. 6: Slová „postupu výroby“ navrhujeme v súlade s bodom 3.5 prílohy I smernice 97/68/ES nahradiť slovami „výrobnej série“. 	O	A	Text upravený.	
	75. K § 13 ods. 7: Slová „v Osvedčení o typovom schválení“ navrhujeme nahradiť slovami „v doplnku 1 prílohy VII smernice“. 	O	A	Text upravený.	
	76. K § 14 ods. 1: Namiesto § 11 navrhujeme v súlade s článkom 9a ods. 5 uviesť § 12 ods. 5. 	O	A	Text upravený.	
	77. K § 14 ods. 1 písm. d): Text tohto ustanovenia navrhujeme v súlade s článkom 10 ods. 1 smernice 97/68/ES nahradiť textom „motory vyňaté podľa odsekov 2 a 3“. Článok 10 ods. 1a smernice 97/68/ES navrhujeme prebrať do § 14 ods. 2 návrhu nariadenia vlády. 	O	A	Text upravený 	
	78. K § 14 ods. 3, 4 a 8: Ustanovenia navrhujeme vypustiť, a to z ďalej uvedených dôvodov. Časové limity stanovené v článku 9 ods. 4 smernice 97/68/ES, na ktoré sa odvoláva preberaný článok 10 ods. 2, uplynuli pred účinnosťou nariadenia vlády, preto sa do nariadenia vlády nepreberajú. Podľa článku 10 ods. 3 smernice je možnosť poskytnúť túto výnimku obmedzená na 12 mesiacov od uplynutia časového limitu. Pritom posledný časový limit uvedený v článku 9 ods. 4 je 31.12.2003. Predmetné ustanovenie smernice sa pritom ani v čase, keď bolo aktuálne, nemuselo preberať, ale bolo ponechané na dobrovoľnú transpozíciu. 	O	A	Text upravený.	
	79. K § 14 ods. 5 a 6: Slová „podľa § 12 ods. 6“ navrhujeme nahradiť slovami „podľa § 12 ods. 4 a 5“.	O	A	Text upravený.	
	80. K § 14 ods. 7: Odkaz na prílohu XIII smernice 97/68/ES navrhujeme nahradiť odkazom na § 6 návrhu nariadenia vlády, kde je táto príloha prebratá. 	O	A	Text upravený.	
	81. K § 15 ods. 1 a 2: Slová „uvedených“ navrhujeme nahradiť ich správnym gramatickým tvarom „uvedené“. 	O	A	Text upravený.	
	82. K § 16 ods. 1: Slová „nie sú v súlade s bodom 5 prílohy č. 1 smernice 97/68/ES“ navrhujeme v súlade s článkom 12 ods. 1 smernice 97/68/ES nahradiť slovami „neboli povolené podľa § 5 ods. 3“. 	O	A	Text upravený.	
	83. K § 16 ods. 2: Z dôvodu zrozumiteľnosti a jednoznačnosti ustanovenia navrhujeme čiarku za slovami „prijaté opatrenia“ nahradiť bodkou a slovo „ktoré“ nahradiť slovami „Tieto opatrenia“. 	O	A	Text upravený.	
	84. K § 17 ods. 1: Do ustanovenia navrhujeme v súlade s článkom 9a ods. 6 smernice 97/68/ES doplniť odkaz na bod 4.2.2.2 prílohy I smernice 97/68/ES.	O	A	Text upravený.	
	85. K § 17 ods. 2: Slová „ustanovenia § 10 ods. 6, 7“ navrhujeme v súlade s článkom 9 ods. 3h a 3i smernice 97/68/ES nahradiť slovami „ustanovenia § 10 ods. 8 a 9“.	O	A	Text upravený.	
	86. K § 17 ods. 4: Ustanovenie navrhujeme preformulovať, pretože v súčasnosti z neho vyplýva, že pred 1. júlom 2007 nie je uvedený postup možný v žiadnom prípade, čo nezodpovedá preberanému ustanoveniu smernice 97/68/ES. Slová „je možné“ navrhujeme nahradiť slovami „príslušný orgán nesmie zakázať“. V súlade s článkom 7a smernice 97/68/ES navrhujeme ďalej do tohto ustanovenia doplniť, že sa vzťahuje iba na motory montované do vnútrozemských plavidiel. 	O	A	Text upravený.	
	87. K § 18: V súlade so zaužívanou legislatívnou praxou navrhujeme vypustiť slová „z 20. októbra 2004“. 	O	A	Text upravený.	
	88. V súlade s článkom 17 smernice 97/68/ES ako aj s Legislatívnymi pravidlami vlády Slovenskej republiky žiadame do návrhu nariadenia vlády doplniť ustanovenie odkazujúce na transpozičnú prílohu. 	O		Text upravený.	
	89. K transpozičnej prílohe: Namiesto údajov o prvej publikácii uvedených právnych aktov v úradnom vestníku žiadame uvádzať údaje o ich publikácii v mimoriadnom vydaní úradného vestníka v slovenskom jazyku.  	O	A	Text upravený.	
	K predkladacej správe:
1.	V predkladacej správe navrhujeme uvádzať správny názov návrhu nariadenia vlády. 
2.	Pri výpočte novelizácií smernice 97/68/ES navrhujeme uvádzať aj Akt o podmienkach pristúpenia Slovenskej republiky pripojený k Zmluve o pristúpení k Európskej únii. 	O	A	Text upravený.	
	K dôvodovej správe:
Pri výpočte novelizácií smernice 97/68/ES navrhujeme uvádzať aj Akt o podmienkach pristúpenia Slovenskej republiky pripojený k Zmluve o pristúpení k Európskej únii.	O	A	Text upravený.	
	K doložke zlučiteľnosti:
1.	V bode 4 písm. d) doložky zlučiteľnosti navrhujeme používať názov „Zmluva o založení Európskeho spoločenstva“, a nie „Zmluva o založení Európskych spoločenstiev“. 	O	A	Text upravený.	
	K tabuľke zhody:
1.	Tabuľku zhody je potrebné doplniť tak, ako to vyžadujú Legislatívne pravidlá vlády Slovenskej republiky. 
2.	Ustanovenia návrhu nariadenia vlády uvádzané v tabuľke zhody sú často nesprávne a nepreberajú sa nimi dané časti smernice. Preto je potrebné opraviť tabuľku zhody aj z vecnej stránky. 
3.	Pri prílohách smernice 97/68/ES nie sú vôbec uvedené ustanovenia návrhu nariadenia vlády, ktorými sa tieto prílohy preberajú. Žiadame tieto informácie doplniť. 
4.	V tabuľke zhody vôbec nie je uvedený spôsob prebratia ustanovení smerníc, ktoré novelizujú smernicu 97/68/ES.  Žiadame tieto informácie doplniť. 
5.	Pri článku 17 ods. 2 navrhujeme uviesť, že ustanovenie je prebraté zákonom č. 575/2001 Z. z. 	O	A	Text upravený.	
Ministerstvo financií SR
MF/13061/2006-81	2. V § 1 ods. 2 odporúčam slovo „maximálne“ nahradiť slovom „najviac“.	O	A	Text upravený.	
	3. Návrh odporúčam uviesť do súladu s čl. 2 ods. 2 Ústavy SR [§ 4 ods. 1, 2, 4 a 5, § 5 ods. 3, 4, § 6 ods. 6, § 8, § 9 ods. 1, 3 až 5, § 10 ods. 1 až 9 a 13, § 11 ods. 1 a 2, § 12 ods. 1, 3 až 5, 7 a 9, § 14 ods. 3, § 15, § 16 ods. 2 až 5, § 17 ods. 1] a s Prílohou č. 2 Legislatívnych pravidiel vlády SR (napr. úvodná veta, § 1 ods. 2 písm. c), poznámky pod čiarou k odkazom 1 a 2, § 1 ods. 4 úvodná veta, členenie v § 10 ods. 1 až 8, v § 11 ods. 11 ods. 1 a v § 12 ods. 2).	O
	A	Nezavádzajú sa nové kompetencie štátnych orgánov.
Kompetencia štátneho dopravného úradu v oblasti typového schvaľovania vychádza zo zákona č. 725/2004 Z.z., a to z § 99 písm. o) bod 2, § 5 ods. 5 ,11 a 20, § 6 ods. 5,7,a 10, § 7 ods. 6,9 a 13, §8 ods. 10 a 17; nariadením sa upravujú podrobnosti o typovom schvaľovaní.
V tabuľke zhody sú uvedené príslušné ustanovenia zákona č. 725/2004 Z.z., z ktorých návrh aproximačného nariadenia vychádza a ktoré vykonáva.
Text upravený v súlade s legislatívnymi pravidlami.	
Ministerstvo práce, sociálnych vecí a rodiny SR
7470/2006-I/53
	K § 1
V odseku 1 odporúčame zaviesť legislatívnu skratku „nariadenie“ a následne v odseku 2 vypustiť slovo „vlády“.	O
	N	Pripomienka neakceptovaná. 	
	K § 2 ods. 1 písm. o)
Slovo „register“ odporúčame nahradiť slovom „registrom“.	O
	A	Text upravený.	
	K § 18
Navrhované znenie odporúčame zosúladiť s bodom 60 (Derogácia) Legislatívnotechnických pokynov Legislatívnych pravidiel vlády SR.	O
	A	Text upravený.	
Ministerstvo vnútra SR
SLV-185-5/1-2006
	Všeobecné pripomienky:
Návrh nariadenia je nevyhnutné dopracovať legislatívno-technicky a zosúladiť s legislatívnymi pravidlami vlády Slovenskej republiky. Predovšetkým odporúčame poznámky pod čiarou k jednotlivým odkazom uvádzať tak, ako je to v legislatívnej praxi obvyklé, spracovať ich znenie v súlade s legislatívno-technickými pokynmi, upraviť odkazy v texte nariadenia na ďalšie ustanovenia návrhu (napr. v § 1 ods. 4 úvodnej vete, § 9 ods. 4 skratku „ods.“ je potrebné vypísať), a upraviť aj text derogačného ustanovenia.	O	A	Text upravený.	
	Pripomienky k jednotlivým ustanoveniam nariadenia:
1. K § 1 ods. 1:
Slová “Účelom tohto nariadenia je zníženie emisií“ odporúčame nahradiť slovami „Toto nariadenie ustanovuje opatrenia na zníženie emisií“.	O
	A	Text upravený.	
	2. K § 1 ods. 2 a 4:
Je potrebné sprehľadniť ustanovenia, ktorým sa ustanovuje, na ktoré inštalované motory sa predmetné nariadenie vzťahuje, a na ktoré nie, aj pomocou odkazov na existujúcu vnútroštátnu právnu úpravu. V odseku 2 chýba písmeno d).	O
	A	Text upravený.	
	3. K § 3 ods. 1
Je potrebné pred slová „informačnom dokumente“ predložku „v“.	O
	A	Text upravený.	
	4. K § 10 a násl.:
Odporúčame navrhovaný text s odražkami nahradiť iným označením s písmenami alebo číslicami.	O	A	Text upravený.	
	5. K § 11 a 12:
V § 11 a 12 sa uvádzajú lehoty, ktoré už uplynuli, napr. 1. december 2005 a 1. august 2005 a teda sú to lehoty skoršie ako je navrhovaná samotná účinnosť nariadenia vlády Slovenskej republiky, čo je v rozpore s právnou istotou a prehľadnosťou právneho poriadku.	O	A	Text upravený.	
	6. K § 19:
Odporúčame slová „1. jún 2006 nahradiť slovami „1. júna 2006“.	O	A	Text upravený.	
Ministerstvo obrany SR
SEOPMVL-51-13/2006-OdL	- v poznámke pod čiarou k odkazu 6 je potrebné slová „v poslednom znení“ nahradiť slovami „v znení zákona č. 90/2005 Z. z.“, pretože § 7 zákona č. 428/2002 Z. z. bol zmenený len týmto zákonom.	O	A	Text upravený.	
Ministerstvo spravodlivosti SR
4840/2006-53	Všeobecné pripomienky :
V predloženom návrhu sa vyskytuje nadštandardné množstvo legislatívno-technických nepresností a preto je potrebné kompletné a dôkladné prepracovanie návrhu z legislatívno-technického hľadiska. Zároveň je neštandardne riešená aj aplikácia návrhu po jeho účinnosti na jednotlivé typy motorov, ktorá nie je uvedená v prechodných ustanoveniach, prípadne priamo v ustanovení o účinnosti návrhu ale priebežne roztrúsená v celom texte návrhu nariadenia.
Odporúčame predkladateľovi zvážiť prepracovanie celého návrhu zákona tak, aby sa odstránili uvedené nedostatky a žiadame o dôsledné dodržiavanie Legislatívnych pravidiel vlády Slovenskej republiky.	O	A	Text upravený.	
	Konkrétne pripomienky : 
K § 1:
Odporúčame nepoužívať nejednotné označenia „toto nariadenie“ alebo „toto nariadenie vlády“, ale navrhujeme zaviesť v predmetnom návrhu legislatívnu skratku „nariadenie“. V zmysle legislatívnych pravidiel vlády je potrebné upraviť celý text ustanovenia (napr. v odseku 2 odstrániť dvojbodky a zaviesť čiarky medzi jednotlivými písmenami, v odseku 3 opätovne zaviesť čiarky medzi písmenami a nepoužívať zátvorky, v odseku 4 slová „ods. 2“ nahradiť slovami „odseku 2“ ).	O	N	Pripomienka neakceptovaná	
	K § 2 :
Navrhujeme zaviesť čiarky medzi jednotlivými písmenami a z uvádzacej vety odstrániť dvojbodku. V písmene q) upraviť členenie v súlade s Legislatívnymi pravidlami vlády SR podľa prílohy č. 2 bod 13.	O	A	Text upravený.	
	K § 3 a 4:
V ustanoveniach je potrebné priamo určiť, ktorý orgán bude príslušný pre uvedené konanie, t. j. ktorý orgán bude „schvaľovacím orgánom“ v rámci Slovenskej republiky. Vzhľadom na skutočnosť, že transpozícia smernice si vyžaduje prispôsobenie upravovanej problematiky na podmienky členského štátu, je potrebné konkrétne určenie príslušných orgánov a ich rozsah pôsobnosti v Slovenskej republike. Prípadne ak „schvaľovací orgán“ určuje iný všeobecne záväzný právny predpis, je potrebné naň v poznámke pod čiarou odkázať. 	O	N	Príslušné orgány sú definované v § 10. 	
	K § 10:
Predmetné ustanovenie je potrebné legislatívno-technicky prepracovať, nakoľko v predkladanom znení nespĺňa základné požiadavky normatívneho textu. Text ustanovenia je neprehľadný a nezrozumiteľný. Ustanovenia týkajúce sa účinnosti návrhu, t. j. termínu od ktorého bude schvaľovací orgán udeľovať typové schválenie pre jednotlivé typy alebo rady motorom nie je možné upravovať takýmto spôsobom. Uvedené je potrebné vymedziť v prechodných ustanoveniach. Zároveň slovo „lehota“, použité v texte, je potrebné nahradiť, pretože lehota je úsek ohraničený dvoma právnymi skutočnosťami, čo v tomto prípade nie je splnené.	O	A	Text upravený, termín „lehoty je nahradený slovom „termíny“.	
	K § 11 a § 12:
Predmetné ustanovenia je potrebné zosúladiť s Legislatívnymi pravidlami vlády SR. Odsek 1 pokladáme za nadbytočný. Je logické, že s účinnosťou návrhu nastáva aplikácia jeho ustanovení, naopak je potrebné vymedziť, ktoré ustanovenia sa budú aplikovať neskôr, t. j. ich účinnosť bude posunutá. 	O	A	Text upravený.	
	K Poznámkam pod čiarou:
Nakoľko v návrhu sa nenachádza ani jedna poznámka pod čiarou, ktorá by nebola uvedená chybne, opätovne žiadame o zosúladenie s Legislatívnymi pravidlami vlády SR a dôkladné prepracovanie.	O			
Úrad pre štátnu službu
3860/2006	Predkladaný návrh nariadenia vlády navrhujeme legislatívnotechnicky dorpacovať v súlade s legislatívnotechnickými pokynmi, napríklad
1.) v § 1 ods. 2 písm. c) bod 1. až 5. upraviť vyjadrenie alternatív vylučovacou spojkou „alebo“, keďže pri viacerých možnostiach sa spojka kladie až medzi posledné dve možnosti.	O	A	Text upravený.	
	2.) v § 10 upraviť označenie členenia odsekov na pododseky, pričom označenie treba vykonať podľa bodu 13 legislatívnotechnických pokynov.	O	A	Text upravený.	
	3.) v § 11 upraviť označenie ďalšieho členenia pododsekov, označenie treba vykonať podľa bodu 13 legislatívnotechnických pokynov.	O			
Úrad pre normalizáciu, metrológiu a skúšobníctvo SR
111/002207/00958	Zásadná pripomienka:
V § 12 ods. 6 písm. a) až e) žiadame vypustiť citovanie konkrétnych technických noriem priamo v texte nariadenia a tým ich zozáväzniť. Odporúčame transponovanie vo forme odkazu pod čiarou a tým zostanú nezáväznými a zároveň budú vodítkom pre výrobcov ako dosiahnuť príslušné parametre.
Odôvodnenie: Trend EÚ je podporenie nezáväzných technických noriem, ktoré sú len základným parametrom na dosiahnutie bezpečnosti výrobkov, ak sa však stanú záväznými, brzdia rozvoj lepších a progresívnejších metód.	Z
	A	Text upravený.	
Generálna prokuratúra SR
Leg/2 174/06-9	Odporúčame v § 19 slová „1. jún“ nahradiť slovami „1. júna“.	O	A	Text upravený.	
Bratislavský samosprávny kraj
100632/2006-KP/7	1. K § 18:
Odporúčam slová „Týmto nariadením sa ruší platnosť nariadenia vlády Slovenskej republiky č. 584/2004 Z. z. z 20. októbra 2004“ nahradiť slovami „Zrušuje sa nariadenie vlády č. 584/2004 Z. z.“.	O	A	Text upravený.	
	2. K § 19:
Za slovo „nariadenie“ odporúčam vložiť slovo „vlády“.	O	A	Text upravený.	
Ing. Masár Róbert
e-mail 15. 03. 2006	- V § 1, odsek 2, písmeno c, bod 3 namiesto „...samohybné koľajové vozidlá...“ použiť „...hnacie koľajové vozidlá...“.	O	A	Text upravený.	
	- V § 1, odsek 2, písmeno c, bod 3 namiesto „...samohybnými koľajovými zariadeniami...“ použiť „...hnacími koľajovými vozidlami...“.	O	A	Text upravený.	
	- V § 7, odsek 1, namiesto „...v súlade so schváleným typom...“ použiť „...v zhode so schváleným typom...“.	O	A	Text upravený.	
	- V § 16 v nadpise namiesto „Nesúlad so schváleným typom alebo radom motorov“ použiť „Nezhoda so schváleným typom alebo radom motorov“.	O	A	Text upravený.	
	- V § 16, odsek 1, namiesto „Nesúlad so schváleným typom...“ použiť „Nezhoda so schváleným typom...“.	O	A	Text upravený.